คุณคะ บริเวณที่หัวหน่าวมีตุ่มไตขึ้นหลังจากเป็นฝี ไม่ปวดมีสีเดียวกับเนื้อ สามารถรักษาให้เรียบเหมือนเดิมได้ไหมคะ
สวัสดีค่ะ ตุ่มนูนเป็นไต ซึ่งเกิดหลังจากการเป็นฝี อาจเป็น1. แผลเป็นชนิดนูน (hypertrophic scar) โดยจะเกิดจากเคยเป็นแผลมาก่อน ซึ่งการเป็นฝี ก็ถือเป็นแผลติดเชื้อชนิดหนึ่ง ดังนั้น เมื่อแผลหายก็ย่อมเกิดเป็นแผบเป็นได้ โดยมักจะพบในช่วงระยะ 6 เดือนแรกหลังจากแผลหาย หลังจากนั้นก็จะค่อยๆยุบลง และจะกลับเข้าสู่แผลเป็นคงที่ (stable scar) มีลักษณะใกล้เคียงแผลเป็นปกติในช่วงประมาณ 1 ปี2. ก้อนเนื้องอกของผิวหนังและชั้นใต้ผิวหนัง เช่น ก้อนเนื้องอกไขมัน ก้อนเนื้องอกหลอดเลือด เป็นต้น3. เป็นซีสต์ไขมันใต้ผิวหนัง ซึ่งเมื่อมีการอักเสบ อาจดูคล้ายเป็นก้อนฝีได้ แต่เมื่อการอักเสบหายไป ก้อนก็จะยังคงอยู่ส่วนแผลเป็นชนิดคีลอยด์ (keloid) แผลจะนูนออกมาจากขอบแผลเดิมค่อนข้างมาก สีออกม่วงแดง ไม่ได้มีสีเดียวกับผิวหนัง ดังนั้นก็ไม่น่าใช่หากไม่ได้มีอาการเจ็บ ปวดแล้วแนะนำควรสังเกตอาการไปก่อน หากเป็นแผลเป็น ในที่สุดก็จะค่อยเรียบลงได้เองค่ะ แต่หากตุ่มไม่หายไป หรือโตขึ้นเรื่อยๆ ก็ควรไปพบแพทย์เพื่อตรวจค่ะ ทั้งนี้ ไม่ควรไปพยายามแกะตุ่มออก เพราะย่อมเกิดเป็นแผลได้ แต่หากเป็นแผลเป็น การกดนวดบ่อยๆ อาจช่วยให้แผลเป็นยุบลงได้ค่ะ